།ཤེས་རབ་སྙིང་པོའི་མདོ་རྒྱ་ཆེར་འགྲེལ་བ་ཞེས་བྱ་བ་བཞུགས་སོ། །
ཨར་བྱང་ཆུབ་ཡེ་ཤེས།
དང་པོ་ལོ་རྒྱུས་བརྗོད་པའི་སྒོ་ནས་མཚན་དོན་སྨོས་པ། ཡུམ་ཤེས་རབ་ཀྱི་ཕ་རོལ་ཏུ་
ཕྱིན་པ་ལ་ཕྱག་འཚལ་ལོ། །བཅོམ་ལྡན་འདས་མངོན་པར་རྫོགས་པར་སངས་རྒྱས་ནས་
གདུལ་བྱ་དང་མཐུན་པར་བཀའ་ཡི་འཁོར་ལོ་ལན་གསུམ་དུ་བསྐོར་བ་ལས། །དུས་བར་དུ་
གསུངས་པའི་འཁོར་ལོ་གཉིས་པ་ནི་ངེས་པ་དོན་གྱི་མདོ་ཡིན་ནོ། །
དེ་ཡང་དངོས་ནི་པྲ་ཛྙཱ་པཱ་ར་མི་ཏའི་མདོ་ཡིན་ལ། དེ་ལ་བརྟེན་པ་དང་བཅས་པས་
ཐེག་པ་ཆེན་པོ་སྡེ་སྣོད་ཐམས་ཅད་ཡིན་ནོ། །པྲ་ཛྙཱ་པཱ་ར་མི་ཏའི་མངོན་པར་རྟོགས་པ་བརྒྱད་
དུ་ཕྱེ་ནས་སྟོན་པ་དང་། དེའི་དོན་ཙམ་སྟོན་པ་གཉིས་སུ་ཤེས་པར་བྱའོ། །དང་པོ་ནི་སྡེ་ཚན་
དྲུག་རྒྱས་འབྲིང་གསུམ་དུ་འདུས་པ་ཡིན་ནོ། །གཉིས་པ་ནི་ཚུལ་བརྒྱ་ལྔ་བཅུ་པ་དང༌། སྒོ་ཉི
ཤུ་ལྔ་པ་དང༌། རྡོ་རྗེ་གཅོད་པ་དང་། བདུན་བརྒྱ་པ་དང་། རབ་ཀྱི་རྩལ་གྱིས་རྣམ་པར་
གནོན་པས་ཞུས་པ་དང་། ལྔ་བཅུ་པ་དང་། ཀཽའུ་ཤི་ཀས་ཞུས་པ་དང། ཡི་གེ་ཉུང་ངུ་དང༌།
ཤེས་རབ་སྙིང་པོ་ལ་སོགས་པའོ། །
དེ་ལ་ཤེས་རབ་སྙིང་པོ་ལ་སྤྱིར་འགྲེལ་བ་མང་དུ་ཡོད་མོད་ཀྱི། འོན་ཀྱང་ཤོ་ལོ་ཀ་ཉི་
~183~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
ཤུ་རྩ་ལྔ་པ་དང་ཕུང་པོ་གསུམ་པའི་མདོ་གཉིས་ཁྲི་སྲོང་ལྡེ་བཙན་གྱིས་མཆོད་གནས་དགེ་
སློང་རྣམས་ལ་ཐུགས་དམ་དུ་གནང་བ་ཡིན་ནོ། །དུས་ཕྱིས་རྒྱ་གར་གྱི་མཁན་པོ་བཱི་མ་ལ་མི་ཏྲ་
སྤྱན་དྲངས་པའི་དུས་སུ། བོད་ཀྱི་ཐུགས་དམ་གྱི་མདོ་འདི་ལ་འགྲེལ་བ་གཅིག་བྱ་བར་ཞུས་པ་
ལ། ཇོ་བོས་མདོ་དང་རྒྱུད་སྡེ་མང་པོ་གཟིགས་རྟོགས་མཛད་ནས། འགྲེལ་བ་འདི་བསམ་
ཡས་སུ་མཛད་པ་ཡིན་ནོ། །འདི་ཤིན་ཏུ་དོན་བཟང་བའི་འགྲེལ་པ་ཞིག་སྣང་ངོ་། །འདིས་
དོན་སྙིང་པོར་བཀྲལ་བས་དེ་ཕྱིན་ཆད་བོད་ལ་གཞུང་ལ་ཡང་ཤེར་སྙིང་དུ་གྲགས་པ་འདྲའོ། །
འགྲེལ་པ་འདིའིརྗེས་སུ་འབྲངས་སྟེ། མདོའི་དོན་བཤད་པར་བྱའོ། །
དེ་ལ་མདོའི་མཚན་ནི་བརྗོད་བྱ་ལས་བཏགས་པ་ཡིན་པས་མ་ཤེས་རབ་ཀྱི་ཕ་རོལ་
ཏུ་ཕྱིན་མ་ནི་འབུམ་ལ་སོགས་པ་སྡེ་ཚན་དྲུག་རྒྱས་འབྲིང་གསུམ་སྟེ། འགྲེལ་པ་ལས་འབུམ་
ལ་སོགས་པ་རྒྱལ་བའི་ཡུམ་ཞེས་པས་དེའི་དོན་ཡིན་ནོ། །དེ་ཡང་གཉིས་སྟེ། ཤེས་བྱ་དོན་
གྱི་སྙིང་པོ་ནི་རྣམ་པར་ཐར་པའི་སྒོ་སྟོང་པ་ཉིད་ལ་སོགས་པ་དོན་དམ་པ་རྟོགས་པའི་མཐོང་
ལམ་ལ་སོགས་པའོ། །རྫོགས་པའི་སྙིང་པོ་དེ་ཉིད་བདུད་བཞི་བཅོམ་པ་ལ་སོགས་པའི་
ཡོན་ཏན་དང་ལྡན་པས་བཅོམ་ལྡན་འདས་སོ། །ཡུལ་ཅན་ལ་ཡོན་ཏན་དེ་དང་ལྡན་པས་
ཡུལ་དོན་གྱི་སྙིང་པོ་ལ་ཡང་བཅོམ་ལྡན་འདས་ཞེས་བྱའོ། །དེས་ན་མ་པྲ་ཛྙཱ་པཱ་ར་མི་ཏཱ་
བརྗོད་པར་བྱའི། དོན་གྱི་སྙིང་པོ་བཅོམ་ལྡན་འདས་སུ་གྱུར་པ་མདོ་འདིས་སྟོན་པར་བྱེད་
པས། མདོ་འདི་ལ་ཡང་མ་པྲ་ཛྙཱ་པཱ་ར་
་ལ་ཡང་མ་པྲ་ཛྙཱ་པཱ་ར་མི་ཏའི་སྙིང་པོའི་མདོ་ཞེས་བྱའོ། །གཉིས་པ་མདོ་འདི་
རྣམ་གྲངས་བརྒྱད་ཀྱི་སྒོ་ནས་སྟོན་ཚུལ་སྤྱིར་བསྟན་པ། མདོ་འདི་ལ་དོན་བརྒྱད་ཀྱིས་སྟོན་
སྟེ། གླེང་བསླང་བ་དང་། དུས་སྐབས་རྩོམ་པ་དང༌། བསྟན་པར་རྟོགས་པའི་འཁོར་འདུས་
པ་དང་། མདོ་སྡེ་རིན་པོ་ཆེ་འབྱུང་བའི་རྒྱུ་གླེང་གཞི་དང་། དྲིས་པ་དང་། དེའི་ལན་བཏབ་པ་
དང༌། མཐུན་འགྱུར་བརྗོད་པ་དང༌། རྗེས་སུ་ཡི་རང་བའོ། །དེ་དག་གི་འགྲེལ་བརྩམས་
~184~

ཤེས་རབ་སྙིང་པོའི་མདོ་རྒྱ་ཆེར་འགྲེལ་བ།
སྡུད་
ལུས་རྣམ་གཞག་གི་ཚུལ་དུ་གསུངས་པ་ཡིན་པས། དེ་དག་གི་སྤྱིའི་དོན་ཅུང་ཟད་བརྗོད་
པར་བྱའོ། །དེ་ལ་དང་པོ་གླེང་སློང་བ་ནི་ཚིག་གསུམ་གྱིས་སྟོན་ནོ། །
དེ་ཡང་བཅོམ་ལྡན་འདས་མྱ་ངན་ལས་འདས་ནས་འཁོར་གྱིས་བསྐུལ་བ་དང་།
པ་པོའི་སྟོན་པས་མདོ་སྡེ་གླེང་བའི་གཞི་འདིང་ཞིང་སྐབས་འབྱེད་པ་སྟེ་གླེང་སློང་བའོ། །
སྐབས་རྩོམ་པ་ནི་བཅོམ་ལྡན་འདས་ཀྱིས་མདོ་སྡེ་གསུངས་པའི་དུས་བརྗོད་པ་སྟེ། དུས་གཅིག་
གི་ཚེ། བཅོམ་ལྡན་འདས་རྒྱལ་པོའི་ཁབ་ཀྱི་བྱ་རྒོད་ཕུང་པོའི་རི་ལ་བཞུགས་པའི་དུས་དེའི་
ཚེ་བཅོམ་ལྡན་འདས་ཀྱིས་གསུངས་ཤིང་བདག་གིས་ཀྱང་ཐོས་སོ་བྱ་བའོ། །བསྟན་པ་ནི་
བཅོམ་ལྡན་འདས་ཀྱིས་གསུངས་པ་ཡིན་ལ། །རྟོགས་པ་ནི་དེ་ཉན་པའི་སྐལ་བ་དང་ལྡན་པ་
།ནོར་འགའ་ཞིག་ལ་སྐལ་བ་དབང་བ་མ་རྟོགས་ཞེས་བརྗོད་པ་བཞིན་ནོ། །འདུས་པ་
ནི་འཁོར་ཚོགས་པ་སྟེ་དེ་ཡང་དགེ་སློང་ཞེས་པ་ལ་སོགས་པས་སྟོན་ནོ། །མདོ་སྡེ་གླེང་ཞིང་
གསུངས་པའི་རྒྱུ་ནི་གཉིས་སྟེ། བཅོམ་ལྡན་འདས་ཀྱི་སྙོམས་འཇུག་དང༌། མདོ་སྡེ་འཆད་པ་
པོའི་རྣམ་པར་ལྟ་བའོ། །དང་པོ་ནི་བཅོམ་ལྡན་འདས་ཏིང་ངེ་འཛིན་ལ་སྙོམས་པར་ཞུགས་སྟེ།
སྤྱན་རས་གཟིགས་འཆད་པ་པོ་དང༌། ཤཱ་རིའི་བུ་འདྲི་བ་པོར་བྱིན་གྱིས་བརླབས་པ་ལས།
ཤཱ་རིའི་བུས་དྲིས། སྤྱན་རས་གཟིགས་ཀྱིས་ལན་བཏབ་པ་ལས་མདོ་སྡེ་འདི་བྱུང་བ་ཡིན་ནོ། །
གཉིས་པ་ནི་བཅོམ་ལྡན་འདས་ཀྱིས་བྱིན་གྱིས་བརླབས་ཀྱང་འཆད་པ་པོ་ལ་བརྗོད་
པར་བྱ་བའི་དོན་མི་སྣང་ན་ཡང་འདི་མི་འབྱུང་བས། སྤྱན་རས་གཟིགས། པྲ་ཛྙཱ་པཱ་རམི་ཏ་
དང་། ཟབ་མོ་དང་། སྤྱོད་པ་དང་། ཤེས་བྱ་བཞི་ལ་ལྟ་ཞིང་ཁོང་དུ་ཆུད་པ་ཡིན་ནོ། །དྲིས་པ་
ནི་ཤཱ་རིའི་བུས་རིགས་ཀྱི་བུ་ཞེས་བོས་ནས་དོན་གྱི་སྙིང་པོས་ཁྱད་པར་དུ་བྱས་ནས། ལམ་
གྱི་སྙིང་པོ་ལ་ཇི་ལྟར་བསླབ་པར་བྱ་ཞེས་པའི་ཚིག་གཅིག་གིས་བསམ་པ་དང༌། སྦྱོར་བ་
དང་། མངོན་དུ་བྱ་བ་དང་། སྒྲུབ་པ་དང༌། རྟོགས་པའི་རྣམ་པ་གང་གིས་ཇི་ལྟར་བསླབ་ཅེས་
~185~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
དྲི་བ་ལྔ་བྱས་པ་ཡིན་ནོ། །དེ་དག་གིས་ཀྱང་རིམ་པ་་བཞིན་དུ། ཚོགས་དང་། སྦྱོར་བ་དང་།
མཐོང་བ་དང༌། སྒོམ་པ་དང་། བར་ཆད་མེད་པའི་ལམ་ལྔའི་གནས་སྐབས་སུ་ཇི་ལྟར་
བསླབ་ཅེས་དྲིས་པ་ཡིན་ནོ། །
ལན་བཏབ་པ་ལ་གསུམ་སྟེ། དངོས་སུ་ལན་བཏབ་པ་བཅུ་གཅིག་དང་། ཞར་ལ་པྲ་ཛྙཱ་
པཱ་ར་མི་ཏ་སྔགས་ཀྱི་རང་བཞིན་དུ་བསྟན་པ་དང་། དོན་གྱི་འབྲས་བུ་མཇུག་བསྡུས་སྟེ་
བསྟན་པའོ། །དང་པོ་ཡང་དམིགས་པ་གཉིས་དང་། རྣམ་པ་གསུམ་དང་། རྣམ་པར་བལྟས་
པའི་འབྲས་བུ་གཅིག་དང་། སྒོམ་པའི་ལམ་དངོས་དང་། དེའི་འབྲས་བུ་སྤོང་བ་ཆེ་བ་དང༌།
བར་ཆད་མེད་པའི་ལམ་དངོས་གཅིག་དང༌། དེའི་འབྲས་བུ་སེམས་པ་ཆེ་བ་དང་། རྟོགས་པ་
ཆེ་བ་གཉིས་སྟེ་བཅུ་གཅིག་གོ། །དེ་དག་གིས་ཀྱང་ཆེད་དུ་བྱ་བ་གསུམ་གྱིས་འབྲས་བུ་
བརྗོད་པས་མདོར་ན་ཐེག་པ་ཆེན་པོའི་ལམ་འབྲས་བུ་དང་བཅས་པ་ཐམས་ཅད་བརྗོད་པ་
ཡིན་ནོ། །དེ་ལས་དང་པོ་ཚོགས་ཀྱི་ལམ་དང་སྦྱོར་བའི་ལམ་གཉིས་ཀྱི་གནས་སྐབས་སུ་ཇི་
ལྟར་བསླབ་ཅེས་པའི་ལན་དུ། རྣམ་པར་རྟོག་པ་དང་བཅས་པའི་གཟུགས་བརྙན་ལྷག་
མཐོང་གི་དམིགས་པ་དངོས་སུ་སྟོན་ཞིང་ཤུགས་ཀྱིས་རྟོག་པ་མེད་པའི་གཟུགས་བརྙན་ཞི་
གནས་ཀྱི་དམིགས་པ་འཕེན་པར་བྱེད་པ་ནི་དེ་སྐད་ཅེས་སྨྲས་པ་དང་ཞེས་པ་ནས་སོ། །
དེས་ཀྱང་དོན་ལམ་གཉིས་ཀྱི་གནས་སུ་རྟོག་པ་དང་བཅས་པའི་ཞི་གནས་ལྷག་
མཐོང་ཟུང་དུ་འབྲེལ་བར་བསྒོམ་པར་བྱའོ་ཞེས་སྟོན་པ་ཡིན་ནོ། །དངོས་པོ་མཐའི་
དམིགས་པ་ཤེས་བྱ་ཇི་སྙེད་པ་དང་ཇི་ལྟ་བ་ཡིན་ནོ་ཞེས་པ་སྟོན་པ་ནི་ཕུང་པོ་ལྔ་པོ་ཞེས་པ་
ནས་སོ། །རྣམ་པ་རྣམ་ཐར་སྒོ་གསུམ་ལས་དང་པོ་རྣམ་པར་ཐར་པའི་སྒོ་སྟོང་པ་ཉིད་ནི་
གཟུགས་སྟོང་པའོ་ཞེས་པ་ནས་སོ། །གཉིས་པ་མཚན་མ་མེད་པ་ནི་མཚན་ཉིད་མེད་པ་ཞེས་
པ་ནས་སོ། །གསུམ་པ་སྨོན་པ་མེད་པ་ནི་བྲི་བ་མེད་པ་ཞེས་པ་ནས་སོ། །མཐོང་བའི་ལམ་
~186~

ཤེས་རབ་སྙིང་པདེེ་མ་དོ་རྒྱ་ཆེར་འགྲེལ་པ།
གྱིས་དམིགས་པ་དེ་ལ་རྣམ་པ་གསུམ་པོ་དེ་ལྟར་བལྟས་པའི་འབྲས་བུ་མངོན་པར་ཞེན་པ་
བདུན་ལོག་པ་ཡིན་ནོ། །ཞེས་སྟོན་པ་ནི་དེ་ལྟ་བས་ན་དེའི་ཚེ་ཞེས་པ་ནས་སོ། །ལྔ་པོ་དེ་ནི་
མཐོང་བའི་ལམ་གྱི་གནས་སྐབས་ན་ཇི་ལྟར་བསླབ་ཅེས་པའི་ལན་བཏབ་པ་ཡིན་ནོ། །སྒོམ་
པའི་ལམ་དངོས་ནི་ཤཱ་རིའི་བུ་དེ་ལྟ་བས་ནས་ཞེས་པ་ནས་སོ། །དེའི་འབྲས་བུ་སྤོང་བའི་ཆེ་
བ་ནི། སེམས་ཀྱི་སྒྲིབ་པ་ཞེས་པ་ནས་སོ། །དེ་གཉིས་ཀྱིས་ནི་སྒོམ་པའི་ལམ་གྱི་གནས་
སྐབས་ན་ཇི་ལྟར་བསླབ་ཅེས་པའི་ལན་བཏབ་པོ། བར་ཆད་མེད་པའི་ལམ་དངོས་ནི། དུས་
གསུམ་དུ་ཞེས་པ་ནས་སོ། །དེའི་འབྲས་བུ་སེམས་དཔའ་ཆེ་བ་ནི་བླ་ན་མེད་པ་ཞེས་པས་སོ། །
དེའི་འབྲས་བུ་རྟོགས་པ་ཆེ་བ་ནི་ཡང་དག་པར་ཞེས་པ་ནས་སོ། །
དེ་གསུམ་གྱིས་བར་ཆད་མེད་པའི་ལམ་གྱི་གནས་སྐབས་སུ་ཇི་ལྟར་བསླབ་ཅེས་པའི་
ལན་བཏབ་པ་ཡིན་ནོ། །དེ་ལྟར་པྲ་ཛྙཱ་པཱ་ར་མཻ་ཏའི་ལམ་འབྲས་བུ་དང་བཅས་པ་བསྟན་པ་ན།
ཁ་ཅིག་ལམ་དང་འབྲས་བུ་འདི་བས་ཀྱང་མཆོག་ཏུ་གྱུར་པ་སྔགས་ཀྱི་ཐེག་པ་བྱ་བ་གཅིག་
ཡོད་དོ། །སྙམ་དུ་དོགས་པ་ལ་སྔགས་ཁོ་ན་པྲ་ཛྙཱ་པཱ་ར་མི་ཏ་ཡིན་ནོ་ཞེས་ཞར་ལ་སྟོན་པ་ནི་ཤཱ་
རིའི་བུ་དེ་ལྟ་བས་ན་ཞེས་པ་ནས་སོ། །དོན་གྱི་འབྲས་བུ་འཇུག་བསྡུས་སྟེ་སྟོན་པ་ནི་ཤཱ་རིའི་
བུ་དེ་ལྟ་བས་ན་ཞེས་པ་ནས་སོ། །དེ་ལྟར་འཕགས་པ་སྤྱན་རས་གཟིགས་ཀྱིས་ཤེར་སྙིང་
གསུངས་པ་ལ་ཁ་ཅིག་བཅོམ་ལྡན་འདས་ཀྱིས་ཤེར་སྙིང་གསུངས་པ་ལ་ཁ་ཅིག་བཅོམ་ལྡན་
འདས་ཀྱིས་ཐུགས་ལ་ཤེར་སྙིང་གི་དོན་དེ་ལྟ་བུ་མ་ཡིན་པ་གཅིག་ཡོད་དམ་སྙམ་པའི་
དོགས་པ་འབྱུང་སྲིད་པས་དེ་དགག་ཅིང་སྤྱན་རས་གཟིགས་ཀྱིས་བསྟན་པ་དེ་ངེས་པར་བྱ་
བའི་ཆེད་དུ་མཐུན་འགྱུར་བརྗོད་པ་ནི། དེ་ནས་བཅོམ་ལྡན་འདས་ཞེས་པ་ནས་སོ། །བཅོམ་ལྡན་
འདས་ཀྱིས་ཆོས་ཀྱི་ཡོན་བདག་མཛད། ཤཱ་རིའི་བུ་དང་སྤྱན་རས་གཟིགས་གཉིས་ཀྱིས་
ཕྱག་ཚང་བྱས་ནས་འཁོར་རྣམས་ཟབ་མོའི་ཆོས་ཀྱི་རོས་ཚིམ་པར་བྱས་པས། ཐམས་ཅད་
8ོག་

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
དགའ་བ་ཐོབ་པས་རྗེས་སུ་ཡིད་རང་བ་ནི་བཅོམ་ལྡན་འདས་ཀྱིས་དེ་སྐད་ཅེས་པ་ལ་སོགས་
པའོ། །
པ་པོའི་ཡིན་ནོ།
དོན་བརྒྱད་ཀྱི་དང་པོ་ལ་སྤྱིར་གླེང་སློང་བ་ནི་གཉིས་སྟེ། སྟོན་པ་དང་འཁོར་གྱིའོ། །
དངཔོ་ལ་གཉིས་སྟེ་མདོ་སྡེ་གསུང་པ་པོའི་སྟོན་པའི་དང་། སྡུད་པ་པོའོ། །དེ་ལ་འདི་ནི་སྡུད་
།དེ་ལ་སྡུད་པ་པོའི་སྟོན་པ་ཞེས་བྱ་བ་ནི་བཅོམ་ལྡན་འདས་ཀྱིས་དངོས་སུ་
གསུངས། བཀའ་དང་གནང་བའི་མདོ་ཡུལ་གཞན་དང་གཞན་དུ་གསུངས་པའི་ཐོར་བུ་ཐོར་
བུར་ཡོད་པ་ཐམས་ཅད་ངག་གི་ཕྲེང་བ་གཅིག་ཏུ་སྡེབ་པར་བྱེད་པ་ལ་བྱའོ། །དེ་ཡང་ཀུན་
དགའ་བོ་དང་། ཕྱག་ན་རྡོ་རྗེ་དང་། བཅོམ་ལྡན་འདས་གང་ཡིན་པ་དཔྱད་པ་དང་དེ་དག་གི་
ལོ་རྒྱུས་ནི་གཞན་དུ་ཤེས་པར་བྱའོ། །འདི་བཅོམ་ལྡན་འདས་ཀྱིས་དངོས་སུ་གསུངས་པ་མ་
ཡིན་ཡང་བཀས་གནང་བའི་བཀའ་ཡིན་པས་སྦྲང་ཆང་ཡུངས་འབྲུས་བསླད་པའི་ཉེས་པ་
མེད་དོ། །ཆོས་གང་བདག་གིས་ཐོས་པ་དེ་ནི་འགོ་ནས་འབྱུང་བ་འདི་ཁོ་ན་སྐད་ཡིན་ཏེ།
གཞན་དུ་མ་ཡིན་ནོ་ཞེས་ཆོས་དང་སྦྱར་བས་ནི། ཕྲི་བ་བཅོམ་ལྡན་འདས་ཀྱིས་གསུངས་པ་
ལ་སྐུར་བ་འདེབས་པ་དང་། བསྐྱེད་པ་དེས་མ་གསུངས་པའི་སྒྲོ་འདོགས་པའི་མཐའ་
གཉིས་སྤངས་ནས་ཐོས་པ་ཕྱིན་ཅི་མ་ལོག་པའམ་ཡང་དག་པར་དམ་འཆའ་བའོ། །བདག་
གིས་ཐོས་པ་ཞེས་ཐོས་པ་དང་སྦྱར་བ་ལ་གིས་ཞེས་བྱེད་པ་པོའི་གསུམ་པ་དང་འབྲེལ་པར་
བྱས་པ་ནི་ངའི་རྣ་བའི་རྣམ་ཤེས་ཀྱིས་ཐོས་པ་ཙམ་ཡིན་གྱི་དོན་རྟོག་པ་ནི་མེད་ཞེས་རྟོགས་
པ་འགོག་པ་ཡིན་ནོ། །དེས་ན་ཕྲི་བ་དང་སྐྱེད་བ་དང་སྤང་བ་དང་རྟོགས་པ་དགག་པའི་
དགོས་པ་གཉིས་ཙམ་ཞིག་ཤེས་པར་བྱའི་གཞན་ནས་ཐོས་པ་བརྒྱུད་དེ་འོངས་པ་འགོག་པའི་
དགོས་པ་གསུངས་པ་དེ་འདིར་མ་བཤད་པར་ཤེས་པར་བྱའོ། །
སྐབས་རྩོམ་པ་ལ་བཞི་སྟེ། དུས་ཀྱི་ཁྱད་པར་དང་། སྟོན་པའི་ཁྱད་པར་དང་། གནས་
~188~

ཤེས་རབ་སྟོང་པོའི་རདོ་རྒྱ་ཆེར་འགྲེལ་བ།
ཀྱི་ཁྱད་པར་དང་། བཞུགས་པའི་ཁྱད་པར་རོ། །དང་པོ་ནི་དུས་གཅིག་ན་ཞེས་པ་སྟེ། དེ་ལ་
དུས་ནི་སྟོན་ལ་སོགས་པ་སྟེ་སྤྱི་ཡིན་ལ། དེ་ཡང་དུས་ཐམས་ཅད་དུ་མི་བཞུགས་པས་གཅིག་
ན་ཞེས་པས་བྱེ་བྲག་ཏུ་བྱེད་པའོ། །སྟོན་ཟླ་འབྲིང་པོའི་ཞེས་པ་ལ་སོགས་པའི་བྱེ་བྲག་
བརྗོད་ན་ནི་བཟང་པོའི་དཔེས་གདུལ་བྱ་རྣམས་ཐེ་ཚོམ་སྐྱེས་པ་ལ་བརྗོད་དོ། །དུས་གཅིག་
ཅེས་པ་ནི་རང་གི་ངོ་བོས་ངག་དོན་རྟོགས་པར་བྱེད་པ་མ་ཡིན་པས་ཁྱད་པར་གཞན་དང་
འབྲེལ་བར་བྱའོ། །
གཉིས་པ་སྟོན་པའི་ཁྱད་པར་ནི་མྱ་ངན་ལས་འདས་པ་གཉིས་དང༌། སྲོག་གནས་པ་
དང་། ཡོན་ཏན་ཁྱད་པར་ཅན་བཞིའི་བར་དུ་གཅོད་པའི་བདུད་བཞི་བཅོམ་པ་དང་ལྡན་
པའོ། །འོ་ན་འགྲོ་བའི་བླ་མ་མཛད་པའི་གཞན་དོན་དང་རང་དོན་གྱི་ཡོན་ཏན་མཐའ་ཡས་
པ་མངའ་བས་དེ་དག་དང་རྗེས་སུ་མཐུན་པའི་མཚན་བདེར་གཤེགས་ལ་སོགས་པ་མཐའ་
ཡས་པ་མངའ་བ་ལ་མདོ་སྡེ་ཐམས་ཅད་ནས་བཅོམ་ལྡན་འདས་ཞེས་པ་ཁོ་ནས་སྟོན་པ་དེ་
ཇི་ལྟར་ཡིན་སྙམ་པ་ལ། བདེན་མོད་ཀྱི་བཅོམ་ལྡན་འདས་ཀྱི་འཁོར་ཐེག་པ་གསུམ་དང་
ལྡན་པ་ཐམས་ཅད་ནི་བར་ཆད་བཞི་པོ་དེས་འཇིགས་ལ་དེ་དང་བྲལ་བའི་རྒྱུ་མཚན་ཅན་གྱི་
མཚན་གྱིས་བརྗོད་པས་སོ། །བཅོམ་ལྡན་འདས་ནི་འཇིགས་པ་དེ་རྣམས་ཀྱི་སྐྱབས་དམ་པ་ཡིན་
ནོ་ཞེས་ཤེས་པར་བྱ་བའི་ཆེད་དུ་ཡིན་ནོ། །
གནས་ཀྱི་ཁྱད་པར་ནི་རྒྱལ་པོའི་ཁབ་བྱ་རྒོད་ཕུང་པོའི་རི་ལ་ཞེས་པ་སྟེ། རྒྱལ་པོ་ཁབ་
ནི་གཟུགས་ཅན་སྙིང་པོ་སྟེ་དུར་ཁྲོད་དུ་བརྩིགས་པའོ། །བྱ་རྒོད་ཕུང་པོའི་རི་ནི་དེའི་ཤར་
ཕྱོགས་ན་ཡོད་པ་སྟེ། བྱ་རྒོད་ཀྱི་མགོ་བོ་ལྟར་རྟོག་སེ་འདུག་པའོ། །སློབ་དཔོན་གྱིས་འགྲི་
ཏ་ཀུ་ཏ་པར་པ་ཏ་ཞེས་ངེས་ཚིག་གི་སྒོ་ནས་ཀྱང་བཤད་དོ། །དེ་ནི་མཆོད་རྟེན་དུ་གྱུར་པ་
དང༌། །མི་འཇིགས་པའི་ཡོན་ཏན་གཉིས་དང་ལྡན་པའོ།